GM Uzbekistan Rossiyada 2017-yilning yanvar—iyunida 4,94 mingta mashina sotdi

GM Uzbekistan AJ 2017-yilning yanvar—iyunida Rossiyada 4946 ta Ravon avtomobillarini sotdi, deb yozadi UzDaily Yevropa biznesi assotsiatsiyasi avtomobil ishlab chiqaruvchilar qo‘mitasiga tayanib.

Qo‘mita ma’lumotlariga ko‘ra, GM Uzbekistan Rossiyada 2017-yilning iyunida 1239 ta Ravon avtomobilini sotgan.
GM Uzbekistan’ning Rossiya bozoridagi ulushi 2017-yilning olti oyi yakunlariga ko‘ra, 0,7 foizni tashkil etdi.
Yanvar—iyun yakunlariga ko‘ra GM Uzbekistan AJ Rossiyada avtomobil savdosi hajmi bo‘yicha 21-o‘rinni egalladi. GM Uzbekistan modellaridan hech biri hisobot davrida Top-25 bestsellerlar ro‘yxatiga kirmadi.